
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 252 


3 Μαρτίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπληρωματική οριοθέτηση σεισμόπληκτης περιο¬ 
χής και πιστωτικές διευκολύνσεις για την αποκατά¬ 
σταση των ζημιών από το σεισμό της 14ης Ιουλίου 

1993 σε περιοχές του Νομού Αχάίας. 1 

Συμπλήρωση της οικ/7282/26.11.99 απόφασης που 
αφορά στην επιδότηση ενοικίου ή συγκατοίκησης 
για την κάλυψη δαπανών στέγασης σεισμοπαθών 


κατοίκων Νομού Αττικής, που πλήγησαναπότο σει¬ 
σμό της 7ης Σεπτεμβρίου 1999. 2 

Καθορισμός όρων και προϋποθέσεων εγγραφής υπο¬ 
θήκης ή προσημείωσης υποθήκης υπέρ του Ο.Ε.Κ. 
για την εξασφάλιση χορηγούμενων από τον Οργα¬ 
νισμό δανείων. 3 


ΑΠΟΦΑΣΕΙ Σ 

Αριθ. 4821/π.ε./ΤΠ32 (1) 

Συμπληρωματική οριοθέτηση σεισμόπληκτης περιοχής 
και πιστωτικές διευκολύνσεις για την αποκατάσταση 
των ζημιών απότο σεισμό της 14ης Ιουλίου 1993 σε πε¬ 
ριοχές του Νομού Αχάίας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΥΦΥΠ. ΟΙΚΟΝΟΜΙΚΩΝ - 
ΥΦΥΠ. ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κ.λπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ’ 24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του Ν. 


2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ’81) «Περίοργάνωνασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6 του Ν. 1418/84 «Περί Δημοσίων Έργων και ρυθ¬ 
μίσεις συναφών θεμάτων» (ΦΕΚΑ’ 23). 

4. Τις διατάξειςτου Ν. 128/75«περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

6. Την κοινή απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

7. Την με αριθμό 50148/542/24.6.92 κοινή απόφαση των 
Υπουργών Εθνικής Οικονομίας, Οικονομικών και Βιομη¬ 
χανίας, Ενέργειας και Τεχνολογίας και Εμπορίου «Περι¬ 
στολή δαπανών Δημοσίου Τομέα» (ΦΕΚ420/Β/1.7.92). 

8. Τις διατάξεις της παρ. του άρθρου 22 του Ν .2362 «Πε¬ 
ρί Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις» (ΦΕΚ 247/Α/27.11.95). 

9. Τις διατάξεις του άρθρου 27 του Ν. 2081/92 (ΦΕΚ 154 
Α’) και με το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού αλλά η δαπάνη βαρύνει το Πρό¬ 
γραμμα Δημοσίων Επενδύσεων και συγκεκριμένα το έργο 
9369003 της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητας του. Το ύψος της 
δαπάνης αυτής είναι της τάξης των 1,810 δις δρχ. 

10. Την κοινή απόφαση Δ17α/03/99/Φ.2.2.1/29.10.96 
(ΦΕΚ 1006/Β/4.11.96) του Πρωθυπουργού και του Υπουρ¬ 
γού ΠΕΧΩΔΕ «Ανάθεση Αρμοδιοτήτων Υπουργού ΠΕΧΩ¬ 
ΔΕ στους Υφυπουργούς ΠΕΧΩΔΕ Χρήστο Βερελή και Θε¬ 
όδωρο Κολιοπάνο». 

11. Τη 117/4.8.93 Πράξη του Υπουργικού Συμβουλίου 
(ΦΕΚ Α/133/9.8.93) για την αποκατάσταση των ζημιών 

που προκλήθηκαν από τους σεισμούς του 1993 σε περιο¬ 
χή του Ν. Αχαΐας. 

11. Την οικ/1387/ΤΣΕΠ 32/11.8.93 (ΦΕΚ 648/Β/30.8.93) 
κοινή απόφαση των Υπουργών Εθνικής Οικονομίας, Οικο¬ 
νομικών και ΠΕ.ΧΩ.Δ.Ε. για τις πιστωτικές διευκολύνσεις 
γιατην αποκατάσταση των ζημιών από το σεισμό της 14ης 
Ιουλίου 1993 σε περιοχές του Νομού Αχαΐας. 

12. Την οικ/1099/ΤΣΕΠ 32/5.7.94 (ΦΕΚ 527/Β/7.7.94) 
κοινή απόφαση των Υπουργών Εθν. Οικονομίας, Οικονο¬ 
μικών και Αναπληρωτή Υπουργού ΠΕ.ΧΩ.Δ.Ε με την οποία 
τροποποιήθηκε η οικ/1387/ΤΣΕΠ 32/11.8.93 κοινή από¬ 
φαση των Υπουργών Εθνικής Οικονομίας, Οικονομικών 
και ΠΕ.ΧΩ.Δ.Ε. για τις πιστωτικές διευκολύνσεις για την 
αποκατάσταση των ζημιών από το σεισμό της 14ης Ιουλί¬ 
ου 1993 σε περιοχές του Νομού Αχαΐας. 

13. Την οικ/4680/ΤΠ 32/7.10.99 κοινή απόφαση του 
Υπουργού Εθνικής Οικονομίας και των Υφυπουργών Οι¬ 
κονομικών και ΠΕ.ΧΩ.Δ.Ε. για την τροποποίηση και συ¬ 
μπλήρωση κοινών αποφάσεων που αφορούν στις πιστω¬ 
τικές διευκολύνσεις για την αποκατάσταση των πληγέ- 
ντων από τους σεισμούς σε διάφορες περιοχές της 
Ελλάδας από το 1993 μέχρι σήμερα. 

14. Το 2499/5.7.99 έγγραφο του Δήμου Τριταίας Ν. 
Αχαΐας. 

15. Το έγγραφο 415/14.9.99 της Νομαρχιακής Αυτοδι¬ 
οίκησης Αχαΐας. 

16. Την αρ. 1107147/1239/0006Α/96 κοινή απόφαση 
τουΠρωθυπουργού και του Υπουργού Οικονομικών, για 
την ανάθεση αρμοδιοτήτων, αποφασίζουμε: 

ΟΡΙΟΘΕΤΗΣΗ ΣΕΙΣΜΟΠΛΗΚΤΗΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ¬ 
νου «Περί αποκαταστάσεως ζημιών εκ σεισμών 1978 εις 
περιοχήν Βορ. Ελλάδος κ.λπ.», όπως αυτή κυρώθηκε, 
τροποποιήθηκε και συμπληρώθηκε με τους Νόμους 
867/79,1048/80, 1133/81 και 1190/81 καθώς και των σχε¬ 
τικών κανονιστικών πράξεων όπως ισχύουν σήμερα για 
την αποκατάσταση των ζημιών των κτιρίων γενικά, τις 
οποίες προκάλεσε ο σεισμός της 14ης Ιουλίου 1993 στα 
διοικητικά όρια του Δήμου Τριταίας και των Κοινοτήτων 
Λεοντίου και Καλεντζίου του Νομού Αχαΐας. 

2. Το έργο της αποκατάστασης των ζημιών ανατίθεται 
στον ήδη λειτουργούντα ΤΑΣ Πατρών. 

3. Ορίζεται προθεσμία ενός έτους, από τη δημοσίευση 
της παρούσας σε ΦΕΚ, για την υποβολή αιτήσεων από 
τους δικαιούχους για τη δανειοδότησή τους. 

4. Με αποφάσεις του Υφυπουργού ΠΕ.ΧΩ.Δ.Ε. θα καθο¬ 
ρίζονται ονομαστικά οι δικαιούχοι στεγαστικής συνδρομής. 
Οι αποφάσεις αυτές θα δημοσιεύονται στο ΦΕΚ σύμφωνα 
με το άρθρο 1, παρ. 2 της από 26.3.81 Πράξεως Νομοθετι¬ 
κού Περιεχομένου που κυρώθηκε με το Ν. 1190/81. 

5. Γιατηνοριοθετηθείσα περιοχή θα ισχύσουντα ίδια πι¬ 
στωτικά μέτρα που ισχύουν και στις περιοχές που οριο- 
θετήθηκανμετην 117/4.8.93 Πράξη του Υπουργικού Συμ¬ 
βουλίου, όπως αυτά ισχύουν σήμερα. 

6. Από τα μέχρι σήμερα στοιχεία οι δαπάνες που θα 
απαιτηθούν για την αποκατάσταση των παραπάνω ζημιών 
αναλύονται κατ’ εκτίμηση ως εξής: 

α. Για δάνεια Τραπεζών 1,810 δισ. δρχ. που θα πρέπει να 
συμπεριληφθούν στο χρηματοπιστωτικό προγραμμάτων 
ετών 1999, 2000, 2001,2002 και 2003. 


β. Για δωρεάν κρατική αρωγή 890 εκ. δρχ. που θα βα¬ 
ρύνουν τον Προϋπολογισμό Δημοσίων Επενδύσεων των 
ετών 1999, 2000, 2001,2002 και 2003. 

γ. Για τόκους δανείων που χορηγούν οι Τράπεζες περί¬ 
που 1,810 δισ. δρχ., που θα βαρύνουν το λογαριασμό του 
Ν. 128/1975 και θα επιμερίζονται στα έτη από 2000 και 
επόμενα (15 ετία). 

Από την απόφαση αυτή προκαλείται δαπάνη 890 εκ. 
δρχ., που θα βαρύνει τον Προϋπολογισμό Δημοσίων 
Επενδύσεωντης Γ.Γ.Δ.Ε.του Υ.ΠΕ.ΧΩ.Δ.Ε. και 1,810 δισ. 
δρχ., που θα βαρύνει το λογαριασμό του Ν. 128/75. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡ. ΒΕΡΕΛΗΣ 
-♦- 

Αριθ. οικ/2036 (2) 

Συμπλήρωση της οικ/7282/26.11.99 απόφασης που αφο¬ 
ρά στην επιδότηση ενοικίου ή συγκατοίκησης για την 
κάλυψη δαπανών στέγασης σεισμοπαθών κατοίκων 
Νομού Αττικής, που πλήγησαν από το σεισμό της 7ης 
Σεπτεμβρίου 1999. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 867/79 «περί κυρώσεως, τροπο- 
ποιήσεως και συμπληρώσεως της από 28.7.78 Πράξεως 
Νομοθετικού Περιεχομένου περί αποκαταστάσεως των 
ζημιών έκτων σεισμών εις περιοχήν Βορ. Ελλάδος», (ΦΕΚ 
24/Α77.2.79). 

2. ΤιςδιατάξειςτουΝ. 1190/81 «περί κυρώσεως της από 
26.3.81 Πράξεως Νομοθετικού Περιεχομένου περί απο¬ 
καταστάσεως ζημιών έκτων σεισμών 1981», (ΦΕΚ 203/Α/ 
30.7.81). 

3. Τις υπ’ αριθμ. οικ/3751/ΤΠ 31/10.9.99, οικ/3992/ΤΠ 
31/17.9.99, οικ/4194/ΤΠ 31/24.9.99, οικ/6181/ΤΠ 31/ 
4.11.99 και οικ/6786/ΤΠ 31/16.11.99 κοινές αποφάσεις 
του Υπουργού Εθνικής Οικονομίας και των Υφυπουργών 
Οικονομικών και Περιβάλλοντος, Χωροταξίας και Δημ. 
Έργων με θέμα την αποκατάσταση των ζημιών από το σει¬ 
σμό της 7ης Σεπτεμβρίου 1999 στο Νομό Αττικής. 

4. Την απόφαση οικ/3828/ΤΣΕΠ 31.1/8.11.95 του 
Υ.ΠΕ.ΧΩ.Δ.Ε. «Αναδιοργάνωση Υπηρεσιών της ΥΑΣ». 

5. Τις διατάξεις του άρθρου 27του Ν. 2081/92 (ΦΕΚ 154/ 
Α') και το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού αλλά από τις πιστώσεις Δημοσίων 
Επενδύσεων (έργο 9969000 της ΣΑΕ 069). 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την κοινή απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
σχετικά με τον αριθμό των υπογραφών. 

8. Την κοινή απόφαση Δ17α/03/99/Φ.2.2.1/29.10.96 
(ΦΕΚ 1006/Β/4.11.96) του Πρωθυπουργού και του Υπουρ¬ 
γού ΠΕΧΩΔΕ «Ανάθεση Αρμοδιοτήτων Υπουργού Π ΕΧΩ- 

ΔΕ στους Υφυπουργούς ΠΕΧΩΔΕ Χρηστό Βερελή και Θε¬ 
όδωρο Κολιοπάνο». 

9. Την ανάγκη να χορηγηθεί επιδότηση ενοικίου για την 
κάλυψη των δαπανών στέγασης στους σεισμοπλήκτους 
κατοίκους του Νομού Αττικής που οι κατοικίες τους έπα- 
θαν ζημίες από το σεισμό της 7ης Σεπτεμβρίου 1999. 

10. Την οικ/3876/14.9.99 απόφαση του Υφυπουργού 
ΠΕΧΩΔΕ. 

11 .Την οικ/4947/12.10.99 απόφαση του Υφυπουργού 
ΠΕΧΩΔΕ. 

12. Την οικ/7282/26.11.99 απόφαση του Υφυπουργού 
ΠΕΧΩΔΕ. 

13. Την ΟΙΚ/6182/ΤΠ 31.2/4.11.99 απόφαση του Υφυ¬ 
πουργού ΠΕΧΩΔΕ. 

14. Την οικ/360/14.1.2000 απόφαση του Υφυπουργού 
ΠΕΧΩΔΕ, αποφασίζουμε: 

Συμπληρώνουμε την οικ/7282/26.11.99 απόφαση του 
Υφυπουργού ΠΕΧΩΔΕ ως εξής: 

Προσθέτουμε στο τέλος του κεφαλαίου: Γ. «Διευκρινί¬ 
σεις επί των προϋποθέσεων για τη χορήγηση της επιδό¬ 
τησης ενοικίου ή συγκατοίκησης και των δικαιούχων αυ¬ 
τής» την παράγραφο: 

17. Ο δικαιούχος αν είναι ψιλός κύριος, επικαρπωτής ή 
κάνει χρήση της κατοικίας από δωρεάν παραχώρηση την 
ημέρα του σεισμού καθώς και οι φιλοξενούμενοι αυτών 
δικαιούνται την επιδότηση ενοικίου μέχρι δύο (2) χρόνια. 

Ο δικαιούχος αν είναι φιλοξενούμενος ενοικιαστή την 
ημέρα του σεισμού δικαιούται την εν λόγω επιδότηση για 
έξι (6) μήνες. 

Την εν λόγω επιδότηση δικαιούται μόνο εκείνος που 
μπορεί να αποδείξει τη διαμονή του με τη φορολογική του 
δήλωση. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 2000 

Ο ΥΦΥΠΟΥΡΓΟΣ 

ΧΡΗΣΤΟΣ ΒΕΡΕΛΗΣ 
-♦- 

Αριθ. 50118 (3) 

Καθορισμός όρων και προϋποθέσεων εγγραφής υποθή¬ 
κης ή προσημείωσης υποθήκης υπέρ του Ο.Ε.Κ. για 
την εξασφάλιση χορηγούμενων από τον Οργανισμό 
δανείων. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ/τος 2963/54 «Περί ιδρύσεως 
Αυτονόμου Οργανισμού Εργατικής Κατοικίας». 

2. Τις διατάξεις του Κανονισμού «Περί προϋποθέσεων 
παροχής κατοικίας και δανείων υπό του Ο.Ε.Κ.». 

3. Τις διατάξεις του άρθρου 7 του Ν. 2736/1999 «Στεγα- 
στικά προγράμματα Οργανισμού Εργατικής Κατοικίας 
(Ο.Ε.Κ.) και άλλες διατάξεις». 

4. Το αριθ. 22186/981 από 25 Φεβρουάριου 2000 έγ¬ 
γραφο του Ο.Ε.Κ. με το οποίο μας υπέβαλε απόσπασμα 
πρακτικού της αριθ. 11/17.2.2000 συνεδριάσεως του Δι¬ 
οικητικού του Συμβουλίου. 

5. Το άρθρο 29 Ατού Ν. 1558/1985 που προστέθηκε με 


το άρθρο 27του Ν. 2081/1992, τηνπαραγρ. 2 του άρθρου 
1 του Ν. 2469/1997 και το γεγονός ότι από τις διατάξεις 
της απόφασης αυτής δεν προκαλείται δαπάνη σε βάρος 
του προϋπολογισμού του Ο.Ε.Κ., αποφασίζουμε: 

Εγκρίνουμε όπως για την εξασφάλιση των δανείων που 
χορηγεί ο Οργανισμός Εργατικής Κατοικίας (Ο.Ε.Κ.) σε 
δικαιούχους του, για αγορά ή ανέγερση κατοικίας μέσω 
του Ειδικού Στεγαστικού Ανακυκλούμενου Κεφαλαίου 
(Ε.Σ.Α.Κ.), για αποπεράτωση, επέκταση, επισκευή κατοι¬ 
κίας, καθώς και των δανείων για αγορά ή ανέγερση κατοι¬ 
κίας, αποκλειστικά από κεφάλαια του Ο.Ε.Κ., εγγράφεται 
υπέρ του Ο.Ε.Κ. στο ακίνητο για το οποίο χρησιμοποιείται 
το δάνειο και με δαπάνες του δανειολήπτη, υποθήκη ή 
προσημείωση υποθήκης και καθορίζουμε τους λοιπούς 
όρους και προϋποθέσεις όπως παρακάτω: 

1. Στο ακίνητο που αγοράζεται, ανεγείρεται, αποπερα¬ 
τώνεται, επεκτείνεται ή επισκευάζεται με το δάνειο, εγ- 
γράφεται υπέρ του Ο.Ε.Κ. α’ προσημείωση υποθήκης, 
εφόσον σ’ αυτό δεν έχει εγγράφει άλλο εμπράγματο βά¬ 
ρος (προσημείωση υποθήκης ή υποθήκη), υπέρ άλλου Πι¬ 
στωτικού Φορέα ή Τράπεζας. 

Εφόσον έχει προηγηθεί εγγραφή προσημείωσης υπο¬ 
θήκης υπέρ άλλου Φορέα ή Τράπεζας, εγγράφεται υπέρ 
του Ο.Ε.Κ. προσημείωση υποθήκης β’ κατά σειράή και με¬ 
ταγενέστερη για τα δάνεια αποπεράτωσης επέκτασης και 
επισκευής κατοικίας, εφόσον η αξία του ακινήτου μετά 
από εκτίμηση των Υπηρεσιών του Ο.Ε.Κ. καλύπτει το σύ¬ 
νολο των δανείων. 

2. Στο ακίνητο που έχει προηγηθεί η εγγραφή υποθήκης 
υπέρ άλλου Πιστωτικού Φορέα ή Τράπεζας εγγράφεται 
υπέρ του Ο.Ε.Κ. β’ υποθήκη για τα δάνεια αγοράς ή ανέ¬ 
γερσης κατοικίας και προσημείωση β’ κατά σειρά ή μετα¬ 
γενέστερη, για τα δάνεια αποπεράτωσης, επέκτασης και 
επισκευής κατοικίας, εφόσον η αξία του ακινήτου μετά 
από εκτίμηση των Υπηρεσιών του Ο.Ε.Κ. καλύπτει το σύ¬ 
νολο των δανείων. 

3. Όταντο δάνειο χρησιμοποιείται για την ανέγερση κα¬ 
τοικίας σε οικόπεδο ή για αποπεράτωση, επέκταση ή επι¬ 
σκευή κατοικίας και το οικόπεδο ή η κατοικία ανήκει κατά 
πλήρη ιδιοκτησία στονή στη σύζυγο του δανειολήπτη, εγ- 
γράφεται υπέρ του Ο.Ε.Κ. υποθήκη, εφόσον ο ή η σύζυ¬ 
γος είναι ελεύθερος επαγγελματίας ή έμπορος. 

4. Εάν αγοράζεται κατοικία κατά συνιδιοκτησία με το 
δανειολήπτη και ο συνιδιοκτήτης είναι ελεύθερος επαγ- 
γελματίας ή έμπορος ή εάν ανεγείρεται κατοικία σε οικό¬ 
πεδο ή αποπερατώνεται, επεκτείνεται ή επισκευάζεται 
κατοικία και στο οικόπεδο ή στην κατοικία έχουν κυριότη¬ 
τα κατά συνιδιοκτησία με το δικαιούχο ή ψιλή κυριότητα ή 
επικαρπία καιπροστατευόμενα μέλη ή άλλα πρόσωπα, τα 
οποία είναι ελεύθεροι επαγγελματίες ή έμποροι, εγγρά- 
φεται υπέρ του Ο.Ε.Κ. υποθήκη, στην περίπτωση που η 
αξία του ιδανικού μεριδίου του δικαιούχου δεν καλύπτει 
το ποσό του χορηγούμενου δανείου. 

5. Για την εξασφάλιση των ποσών των δανείων για αγο¬ 
ρά, ανέγερση και επισκευή κατοικίας, που θα χορηγη¬ 
θούν βάσει των αριθ. 50085/11.2.2000 και 50086/ 
11.2.2000 (ΦΕΚ 150/Β/16.2.2000) αποφάσεων των 
Υπουργών Οικονομικών και Εργασίας και Κοινωνικών 
Ασφαλίσεων, σε δικαιούχους που επλήγησαν από το σει¬ 
σμό της 7ης Σεπτεμβρίου 1999, εγγράφεται στο ακίνητο 
προσημείωση υποθήκης με ανάλογη σειρά, κατά παρέκ¬ 
κλιση των παραγράφων 3 και 4 της παρούσης και ανε¬ 
ξάρτητα αν σε αυτό έχει προηγηθεί εγγραφή οποιουδή- 

ποτέ άλλου εμπράγματου βάρους υπέρ άλλου Πιστωτι¬ 
κού Φορέα ή Τράπεζας, εφόσον η αξία του ακινήτου μετά 
από εκτίμηση των Υπηρεσιών του Ο.Ε.Κ. καλύπτει το σύ¬ 
νολο των δανείων. 

6. Για την εξασφάλιση δεύτερου δανείου που χορηγεί¬ 
ται από τον Ο.Ε.Κ., εγγράφεται στο ακίνητο υπέρ του Ορ¬ 
γανισμού, προσημείωση υποθήκης με ανάλογη σειρά, 
εφόσον σ’ αυτό δεν έχει εγγράφει υποθήκη υπέρ άλλου 
Πιστωτικού Φορέα ή Τράπεζας. Σε περίπτωση που έχει 
προηγηθείτου Ο.Ε.Κ., εγγραφή προσημείωσης υπέρ άλ¬ 
λου Πιστωτικού φορέα ή τράπεζας είναι δυνατή η εγγρα¬ 
φή υπέρ του Ο.Ε.Κ. προσημείωσης υποθήκης γ κατά σει¬ 
ρά, εφόσον η αξία του ακινήτου μετά από εκτίμηση των 
Υπηρεσιών του Ο.Ε.Κ. καλύπτει το σύνολο των δανείων. 

7. Όταν προηγηθεί η δανειοδότηση από τον Ο.Ε.Κ. με 
εγγραφή υπέρ αυτού προσημείωσης υποθήκης ή υποθή¬ 
κης ο Ο.Ε.Κ. μπορεί να παραχωρεί τη σειρά του υπέρ άλ¬ 
λου δανειοδοτικού φορέα, εφόσον τούτο ζητηθεί από αυ¬ 
τόν και η αξία του ακινήτου καλύπτει το σύνολο των δα¬ 
νείων. 

8. Η υπέρ του Ο.Ε.Κ. προσημείωση υποθήκης ή υποθή¬ 
κη εγγράφεται σε ολόκληρο το ακίνητο. Στις περιπτώσεις 
που με το δάνειο αγοράζεται κατοικία από το δανειολή¬ 
πτη κατά συνιδιοκτησία αυτού με τη σύζυγο ή προστα- 
τευόμενο μέλος της οικογένειάς του ή όταν ανεγείρεται 
με αυτό κατοικία σε οικόπεδο ή αποπερατώνεται, επε- 
κτείνεται ή επισκευάζεται κατοικία και το οικόπεδο ή η κα¬ 
τοικία ανήκει στο δικαιούχο κατά συνιδιοκτησία με προ- 
στατευόμενο μέλος ή τρίτους, για την εγγραφή προση¬ 


μείωσης υποθήκης ή υποθήκης, απαιτείται η συναίνεση 
όλων των συνιδιοκτητών. Χωρίς τη συναίνεση των συνι¬ 
διοκτητών είναι δυνατόν να εγγράφει προσημείωση υπο¬ 
θήκης ή υποθήκη, μόνο επίτου ιδανικού μεριδίου του δα¬ 
νειολήπτη, εφόσον η αξία του μεριδίου αυτού καλύπτει το 
ποσό του δανείου και επιπλέον 25% αυτού. 

Στις περιπτώσεις που συναινού ν οι σύζυγοι για την αγο¬ 
ρά κατοικίας κατά συνιδιοκτησία, δεν απαιτείται η αξία 
του εξ αδιαιρέτου μεριδίου να καλύπτει το ποσό του δα¬ 
νείου, αρκεί η προσημείωση υποθήκης ή η υποθήκη να εγ- 
γράφεται σε όλο το ακίνητο. 

Όταν στο δανειολήπτη ανήκει μόνο η ψιλή κυριότητα, 
ενώ η επικαρπία ή το δικαίωμα οίκησης ανήκει σε τρίτο, ή 
όταν ανήκει σε αυτόν ισοβίως η επικαρπία ή το δικαίωμα 
οίκησης, ενώ η ψιλή κυριότητα ανήκει σε προστατευόμε- 
νο παιδί, απαιτείται για την εγγραφή της προσημείωσης 
υποθήκης ή της υποθήκης, η συναίνεση αυτού που έχει 
την επικαρπία ή την οίκηση ή την ψιλή κυριότητα. 

9. Ο Ο.Ε.Κ. έχει δικαίωμα να ζητήσει τη μετατροπή της 
προσημείωσης υποθήκης σε υποθήκη, με δαπάνη του δι¬ 
καιούχου, όταν αυτός δεν αποπληρώσει δύο (2) συνεχό¬ 
μενες δόσεις του δανείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Φεβρουάριου 2000 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




